ຄ້າຍທະຫານປາກີສຖານ ຖືກໂຈມຕີ, ຕາຍ 3 ຄົນ ແລະບາດເຈັບ 23 ຄົນ
ປາກີສຖານກ່າວວ່າ ຈະຫລວດຫລາຍລູກຕົກລົງໃສ່ ຄ້າຍທະຫານແຫ່ງນຶ່ງ ໃນເມືອງ Miranshah ໃນເຂດຊົນເຜົ່າ ທີ່ວຸ້ນວາຍຂອງ​ແຂວງ Waziristan ເໜືອ.
ໃນອີກຂ່າວນຶ່ງນັ້ນ ບັນດາເຈົ້າໜ້າທີ່ໃນເຂດຕາເວັນຕົກສຽງເໜືອຂອງປາກີສຖານກ່າວວ່າ ພວກທີ່ສົງໃສວ່າເປັນພວກຫົວຮຸນແຮງໄດ້ຍິງຈະຫລວດໂຈມຕີຄ້າຍທະຫານແຫ່ງນຶ່ງ ຍັງຜົນ ໃຫ້ທະຫານເສຍຊີວິດ 3 ຄົນ ແລະ ບາດເຈັບອີກຢ່າງໜ້ອຍ 23 ຄົນ ພວກເຈົ້າໜ້າທີ່ປາກີສຖານກ່າວວ່າ ຈະຫລວດຫລາຍລູກໄດ້ຕົກລົງໃສ່ຄ້າຍທະຫານແຫ່ງ ນຶ່ງໃນເມືອງ Miranshah ເມືອງໃຫຍ່ໃນເຂດຊົນເຜົ່າ ທີ່ວຸ້ນວາຍຂອງແຂວງ Waziristan ເໜືອ ໃນຂະນະທີ່ພິທີສະເຫລີມສະຫລອງວັນເອກະລາດ ກໍາລັງດໍາເນີນໄປຢູ່ ນອກນີ້ແລ້ວ ໃນວັນອາທິດມື້ນີ້ຄືກັນ ພວກເຈົ້າໜ້າທີ່ໃນເຂດຕາເວັນຕົກສຽງໃຕ້ຂອງປາກີສ ຖານກ່າວວ່າ ໄດ້ມີການວາງລະເບີດໂຮງແຮມສອງຊັ້ນແຫ່ງນຶ່ງ ທີ່ໄດ້ເຮັດໃຫ້ຕຶກໂຮງແຮມ ພັງລົງ ແລະເຮັດໃຫ້ມີຜູ້ເສຍຊີວິດຢ່າງໜ້ອຍ 3 ຄົນ ພວກເຈົ້າໜ້າທີ່ກ່າວວ່າ ມີຜູ້ບາດເຈັບ ຢ່າງໜ້ອຍ 17 ຄົນ ໃນເຫດວາງລະເບີດໂຮງແຮມ ທີ່ແຂວງ Baluchistan ນັ້ນ ພວກຕໍາຫລວດຢ້ານວ່າ ຈໍານວນຜູ້ເສຍຊີວິດອາດມີຫລາຍເພີ່ມຂຶ້ນ ເພາະເຊື່ອວ່າຍັງມີອີກ ຫລາຍໆຄົນ ທີ່ຖືກທັບຢູ່ພາຍໃຕ້ຊາກຫັກພັງຂອງໂຮງແຮມນັ້ນ ເວລານີ້ຍັງບໍ່ໃຜອ້າງເອົາຄວາມຮັບຜິດຊອບຕໍ່ເຫດການໂຈມຕີນີ້ເທື່ອ